הבה לי מוזיקה

"הבה לי מוזיקה", באנגלית: Make Mine Music, הוא סרט הנפשה מוזיקלי משנת 1946, אשר הופץ על ידי חברת וולט דיסני. זהו סרט ההנפשה השמיני של החברה באורך מלא. בישראל יש לסרט מספר שמות: "הבו לנו מוזיקה", "הבה לי מוזיקה", "פסטיבל המוזיקה", לאחר מכן "זו מנגינתי" בהפצה של 1949 ובהפצה מאוחרת יותר נקרא הסרט "נגן את המוזיקה שלי". בהפצה בקלטות בישראל הסרט נקרא "מצעד הפזמונים של דיסני". במהלך מלחמת העולם השנייה, רוב צוותו של וולט דיסני התגייס לצבא והנותרים זומנו על ידי ממשלת ארצות הברית ליצירת סרטי תעמולה, כתוצאה מכך, לחברה היו מספר רעיונות "לא גמורים". על מנת לשמר את מחלקת סרטי האנימציה באורך מלא במהלך המלחמה, יצרו אולפני וולט דיסני שישה סרטי אנתולוגיה, אשר בנויים מפרקים קצרים, שאין קשר ביניהם, ומלווים בקטעי מוזיקה. זהו סרט האנתולוגיה השלישי, לאחר "סלודוס אמיגוס" ו"שלושת הקבלרוס". הסרט קיבל ביקורות מעורבות במיוחד עקב הקטע "אנשי מרטין ותושבי קוי", שבניגוד לנהוג באותה התקופה, הוצגה בו אלימות רבה. הסרט היה מועמד בפסטיבל הקולנוע בקאן הראשון. המנהל המוזיקלי של הסרט היה אל סאק. הסרט בנוי מעשרה פרקים: רביעיית "The King's Men" מספרים סיפור בהשראת סכסוך הטפילד-מק'קוי על זוג שמתאהב כנגד מוסכמות החברה. הקטע נחתך בגרסת ה-NTSC של הסרט, אך נשמר בגרסת ה-PAL. הפרק מורכב מקטע שהיה אמור להיות בסרט פנטסיה, כליווי ליצירתו של קלוד דביסי "אור הירח" מתוך הסוויטה הברגמסקית. בקטע, שתי אנפות מעופפות לאור הירח. לבסוף, עם צאתו של "נגן את המוזיקה שלי", הקטע המוזיקלי הוחלף בשיר החדש "הנהר הכחול" בביצוע המקהלה בניצוחו של קן דארבי. הקטע המקורי שהוכן לסרט "פנטסיה" עודנו קיים. קטע-ג'אז בביצוע רביעיית-הנגנים של בני גודמן המציג תלמידי בית-ספר תיכון החוגגים ורוקדים במסיבה הנערכת במסבאה. בלדה על אהבה נכזבת בביצועו של הזמר והשחקן אנדי ראסל. השיר הוקלט על ידי ראסל עצמו גם בביצוע דו-לשוני, אנגלית וספרדית. הביצוע הספרדי נקרא "Tres palabras" (תרגום מילולי: "שלוש מילים"), הגרסה הספרדית היא הגרסה המקורית של השיר, אשר נכתבה ב-1945 ואף תורגמה לעברית בעת מלחמת העצמאות על ידי מתרגם אנונימי תחת השם "מתחומי העמדה". רסיטל על שחקן בייסבול יהיר, בקריינות של השחקן ג'רי קולונה. שני רקדני-בלט אמיתיים וברקע קטעי הנפשה. מלווה בשיר של דינה שור. עיבוד אנימציה ליצירתו של סרגיי פרוקופייב, בליווי קולי של סטרלינג הולוויי. ילד רוסי בשם פטר הולך אל היער על מנת לצוד זאב עם חברי בעלי החיים: ציפור בשם סשה, ברווזה בשם סוניה וחתול בשם איוון. כל כלי מייצג דמות: את פטר מייצגים רביעיית מיתרים, את סשה מייצג חליל, את סוניה הברווזה מייצג אבוב, את איוון החתול מייצג קלרינט ואת הסבא מייצג פגוט. הקטע כולו עשוי בסגנון הקטעים מהסרט פנטסיה. קטע המלווה בקולו של בני גודמן ותזמורת מואנשת הכוללת פסנתר, בטנון, תופים, קלרינט, חצוצרה, טרומבון וסקסופון. קטע המציג סיפור אוהבים בין שני כובעים בחלון ראווה המתאהבים זה בזה. כאשר אליס נמכרת, ג'וני יוצא למסע במטרה למצוא אותה. מלווה בקולותיהן של האחיות אנדרוז. בדיבוב לצרפתית מבצעת את השיר אדית פיאף. סיפורו הטראגי של וילי, ראשתן גדול-ראש בעל יכולת מוזיקלית יוצאת-דופן וחלומו להיות זמר-אופרה. הסיפור עליו נפוץ ברחבי העיר והאמרגן פרופסור טטי-טאטי סבור בטעות כי לויתן זה בלע זמר-אופרה ועל-כן דולק אחריו במטרה לצוד אותו. כאשר הפרופסור שומע כיצד וילי מסוגל לשיר בשלושה קולות גבריים שונים: טנור, בריטון ובס, מחשבה מוטעית זו אף מתעצמת לכך שוילי בלע שלושה זמרי-אופרה. לבסוף וילי נהרג מצלצל ונשמתו עולה לגן עדן, שם הוא מזמר באלפי קולות מגוונים ושונים. השחקן נלסון אדי מגלם את כל הדמויות בסיפור. הסרט מעולם לא דובב לעברית בשלמותו, אך שני פרקים: "פטר והזאב" ו"הלווייתן שרצה לשיר בבית האופרה", יצאו על קלטות עבריות שעל דיבובן הייתה ממונה שפרירה זכאי. מדיה וקבצים בנושא הבה לי מוזיקה בוויקישיתוף "הבה לי מוזיקה", במסד הנתונים הקולנועיים IMDb (באנגלית) "הבה לי מוזיקה", באתר נטפליקס "הבה לי מוזיקה", באתר AllMovie (באנגלית) "הבה לי מוזיקה", באתר Rotten Tomatoes (באנגלית) "הבה לי מוזיקה", באתר Metacritic (באנגלית) "הבה לי מוזיקה", במסד הנתונים הקולנועיים KinoPoisk (ברוסית) מודעה: אוריון ירושלים, "הבו לנו מוסיקה", המשקיף, 14 במרץ 1948 מודעה: יצירתו הכבירה של וולט דיסני "הבו לנו מוסיקה" בצבעים טבעיים, על המשמר, 27 במרץ 1953 מודעה: קולנוע אלנבי ביצירתו השנתית הגדולה, "הבו לי מוסיקה", דבר, 1 באפריל 1948 על המשמר⁩, 27 מרץ 1953⁩ — Page 4 Advertisements Column 1, באתר הספרייה הלאומית של ישראל דבר⁩, 1 אפריל 1948⁩ — Page 11 Advertisements Column 1, באתר הספרייה הלאומית של ישראל מודעה: "פסטיבל המוסיקה", הצופה, 11 בנובמבר 1947 הצפה⁩, 11 נובמבר 1947⁩ — Page 4 Advertisements Column 1, באתר הספרייה הלאומית של ישראל מתחומי העמדה - זמרשת - זמר עברי מוקדם, באתר www.zemereshet.co.il